บาทเปิด 31.92 บาทต่อดอลล่าร์  แนวโน้มอ่อนค่า
เงินบาทเปิดตลาด 31.92 บาทต่อดอลล่าร์  แนวโน้มอ่อนค่า มองกรอบ 31.90-32.00 ตลาดรอดูตัวเลขจีดีพี ปี 60 ของจีน
18 ม.ค. 2561

เงินบาทเปิดตลาด 31.92 บาทต่อดอลล่าร์  แนวโน้มอ่อนค่า มองกรอบ 31.90-32.00 ตลาดรอดูตัวเลขจีดีพี ปี 60 ของจีนนักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 31.92 บาท/ดอลลาร์ จากช่วงเย็นวานนี้ที่ปิดตลาดที่ระดับ 31.95 บาท/ดอลลาร์ล่าสุดเงินบาทอ่อนค่ามาอยู่ที่ระดับ 31.97 บาท/ดอลลาร์ คาดว่าวันนี้เงินบาทจะเริ่มปรับตัวอยู่ในกรอบที่สูงขึ้นจากที่อยู่ในระดับต่ำมามากแล้ว แต่การอ่อนค่าคงยังอยู่ในกรอบที่จำกัด เพราะมี order flow รอขายอยู่ที่ระดับ 32 บาท/ดอลลาร์ค่อนข้างมาก พร้อมกันนี้นักลงทุนรอดูตัวเลข GDP ปี 60 ของจีนที่จะประกาศวันนี้ เพราะหากออกมาแย่กว่าที่ตลาดคาด ก็จะส่งผลให้ค่าเงินหยวนและสกุลเงินอื่นๆ ในภูมิภาคมีโอกาสปรับอ่อนค่าได้ต่อ"บาทวันนี้น่าจะปรับอ่อนค่า แต่คงอ่อนไปได้ไม่มาก เพราะมี order flow รอขายที่ระดับ 32.00 อยู่มาก ทำให้ขาขึ้นอาจจะค่อนข้างหนืดๆ หน่อย ต้องรอดู GDP ของจีนด้วย ถ้าออกมาแย่ เงินบาทและค่าเงินอื่นๆ ในภูมิภาคก็อาจจะอ่อนค่าต่อ" นักบริหารเงิน ระบุนักบริหารเงิน คาดว่า วันนี้เงินบาทจะเคลื่อนไหวในกรอบ 31.90-32.00 บาท/ดอลลาร์